cyanic-selkie/wikianc huggingface dataset:
Dorthea Faa-Hviding
Hun har tidligere drevet med kickboksing, og tatt NM-gull i sprangridning for Soma Ryttersportsklubb.
Tenniskarriere
Faa-Hviding representerte Stavanger Tennisklubb og vant som junior en rekke norske mesterskap, både i singel, dobbel og miksdobbel.
Blant annet vant hun miksdobbelfinalen under Junior-NM i 2010, på lag med Casper Ruud.
Hun ble Norgesmester i singeltennis i 2021, etter å ha beseiret Astrid Wanja Brune Olsen i finalen (6–1, 6–2).
Robin Bergheim
Robin Bergheim (født 1991) er en norsk volleyballspiller som spiller for Tromsø. Bergheim er mest kjent for å ha vært kaptein på Tromsø-laget som ble norgesmester i 2014 og 2017.
Under cupfinalen i 2014, hvor motstander var Førde, var det kaptein Bergheim selv som satte inn det avgjørende poenget som avgjorde det femte settet, og dermed også kampen. Sesongen 2014/15 endte med sølvmedaljer for Tromsø i både serie og cup. Sesongen 2015/16 endte med fjerdeplass i serien og kvartfinaletap mot 1.divisjonslaget Dristug i cupen. I januar 2017 vant Tromsø cupen på ny, etter seier 3-1 over Viking i finalen.
Han er nå lærer ved Norges toppidrettsgymnas Tromsø.
Klubb
Data hentet fra
Comédie mêlée d’ariettes
Comédie mêlée d'ariettes («komedie med korte arier») er en form for fransk opéra comique som ble utviklet på midten av 1700-tallet etter den såkalte buffoniststriden som sto mellom tilhengere av den franske og den italienske operastilen.
De mest kjente Comédie mêlée d'ariettes-operaer er Christoph Willibald Glucks La rencontre imprévue, André Grétrys Zémire et Azor og Tom Jones, og Pierre-Alexandre Monsignys Le déserteur. Librettisten Louis Anseaume er spesielt knyttet til denne spesielle operaformen.
BBC Online
BBC Online (tidligere bbc.co.uk) er merkenavnet og adressen til BBCs nettjenester i Storbritannia. Det består av et stort nettverk med sider som BBC News and Sport, tjenesten BBC iPlayer som tilbyr video og radio og barnesiden CBeebies. BBC har hatt en nettside for sine TV- og radioprogrammer siden 1994, men den ble ikke offisielt lansert som BBC Online før desember 1997 etter at regjeringen tillot at den ble betalt av TV-lisensen. Nettstedet ble tidligere kalt BBCi som i dag brukes av BBC på interaktive TV-tilbud.
BBC Online er et av de mest besøkte nettstedene i verden.
Anemoi
Tidvis ble ytterligere fire anemoier nevnt, representerte vinder fra nordøst, sørøst, nordvest, og sørvest. Romersk mytologi tilsvarende guddommer var Venti («vinder»). Disse hadde andre navn, men var ellers lik de greske.
Boreas
Boreas (gresk: Βορέας, Boréas; latin: Aquilo eller Aquilon) var den greske guden for den kalde nordavinden. Hans navn betydde «nordavind» eller «den mektige». Boreas er avbildet som meget sterk og med et hissig gemytt. Han ble hyppig framstilt som en bevinget gammel mann med raggete hår og skjegg, holdende en konkylie og iført en flagrende kappe. Pausanias skrev at Boreas hadde slanger framfor føtter, men i kunsten ble han vanligvis avbildet med bevingede menneskelige føtter.
Boreas var tett assosiert med hester. Det ble sagt at han var far til tolv føll etter å ha opptrådt som hingst til hoppene til Erikhthonios, konge av Dardanos. Grekerne mente at han bodde i Trakia, og Herodotos og Plinius den eldre beskrev begge et nordlig land kjent som Hyperborea («bortenfor nordavinden») hvor folk levde i fullstendig lykke og levde veldig lenge.
Han røvet på guders vis sin kvinne Oreithyia fra Athen og med vold fikk med henne sønnene Kalais og Zetes (de er derfor kalt for boreaderne), samt døtrene Kleopatra og Khione, snøens gudinne. Av den grunn betraktet athenerne Boreas som en inngiftet slektning, og da de ble truet av perserne ba de til ham, som sendte stormfulle vinder som senket den persiske flåten. Myten om Boreas og Oreithyia var populær i Athen i tiden rundt perserkrigene og kvinnerovet ble også dramatisert i Aiskhylos’ (nå tapte) drama Oreithyia.
Zefyros
Zefyros (gresk: Ζέφυρος, Zéphyros, «vestavinden»; latin: Favonius) er den greske guden for vestavinden. Han var mest milde og varsomme av vindene. Han var kjent som den som varslet at våren var på vei. Det var tenkt at han bodde i en grotte i Trakia.
Han skal ha hatt ulike hustruer i ulike fortellinger. Han var blant annet ektemann av Iris, regnbuens gudinne. På samme vis som Boreas røvet han bort en ung kvinne med navnet Kloris og fikk med henne sønnene Ampyx, Karpos og Mopsos. En annen kvinne skal ha vært harpyen Podarge, og med henne avlet han sønnene Balios og Xanthos, hestene til Akilles.
Notos
Notos (gresk: Νότος, Nótos; latin: Auster) var den greske guden for søravinden. Han var assosiert med tørre, varme vinder ved stjernen Sirius’ stigning etter midtsommer og var antatt å føre med seg stormene til sensommeren og høsten. Han var fryktet som avlingenes ødelegger.
Euros
Euros (gresk: Εὖρος, Euros; latin: Vulturnus) var den greske guddommen som representerte den ulykksalige østavinden. Det var antatt at han brakte med seg varme og regn, og hans symbol var en vase snudd på hode og sølte vann. Hans romerske motpart Vulturnus er ikke lik en elvegud av samme navn som senere ble guddom for elven Tiber.
Euros var ikke knyttet til noen av de tre greske årstidene, og den eneste av disse anemoiene som ikke er nevnt i Hesiods Theogonien eller i de orfiske hymner. Den er dog nevnt i Homers Odysseen.
Kult
Anemoiene ble i kun liten grad dyrket som en egen kult, men de spilte en viktig rolle i gresk historie, som da deres vinder ødela den persiske invasjonsflåten. Herodotos har fortalt at innbyggerne i Delfi hadde fått instruksjoner fra Apollon om å reise et alter for anemoiene i Thyia ved Delfi.
I Athen ble det ofret og bedt til Boreas i særdeleshet, ettersom byen mente å ha en tilknytning til guden grunnet den athenske nymfen Oreithyia. Pausanias har rapportert om altre i Titane og Koroneia.
Mindre vinder
Flere mindre betydningsfulle vindguder opptrer i noen få antikke kilder, blant annet på Vindenes tårn i Athen. Opprinnelig, som bevitnet hos Hesiod og Homer, var disse mindre betydningsfulle anemoier følgende:
Andre ubetydelige vindguddommer var: Olympias, åpenbart identifisert med Skiron/Argestes
Ski-VM 2011 – Hopp normalbakke lag menn
Hopp normalbakke lag for herrer under Ski-VM 2011 ble holdt den 27. februar 2011 i Midtstubakken i Oslo. Østerrike med Gregor Schlierenzauer, Martin Koch, Andreas Kofler og Thomas Morgenstern vant øvelsen. Østerrike var for øvrig regjerende verdensmester i denne øvelsen, som sist ble arrangert under Ski-VM 2005 i Oberstdorf.
Norge med Anders Jacobsen, Bjørn Einar Romøren, Anders Bardal, Tom Hilde kom på andreplass, mens Tyskland kom på tredjeplass med hopperne Martin Schmitt, Michael Neumayer, Michael Uhrmann og Severin Freund.
Con Amore
Con Amore er et norsk sangkor som ble opprettet i Oslo i 1969. Det er et blandet kor med rundt 50 medlemmer fordelt på alle fire stemmegrupper, og medlemmene kommer fra hele Oslo- og Akershus-området. Koret holder cirka to til tre konserter i året, og har medlemmer fra 23 til 75 år.
På Con Amores repertoar står lettere musikk og klassisk kirkemusikk, men også romantisk kunstmusikk. Repertoaret omfatter blant annet Palestrina, Monteverdi, Rheinberger, Purcell, Dvořák, Fauré, Dowland, Taube, Knut Nystedt, Trygve Hoff og Ola Gjeilo.
Konserter
I 2003 oppførte koret Schuberts messe i G-dur samt verk av blant andre Brückner, Vivaldi og Saint-Saens i Grønland kirke og Asker kirke i samarbeid med et strykeorkester, sopranen Gunhild Alsvik, tenoren Kjell Viig, bassen Audun Iversen og organisten Gro Bergrabb. I anledning 35-årsjubileet i 2004 oppførte det Johannes Brahms' Fünf Gesänge og Mozarts Kroningsmesse sammen med musikere fra Kringkastingsorkesteret, sopranen Berit Norbakken Solset, alten Ebba Rydh, tenoren Frank Havrøy og bassen Trond Olav Reinholdtsen i Universitetets Aula og Helgerud kirke. 40-årsjubileet i 2009 ble feiret med en konsert der Joseph Haydns messe i B-dur ble fremført med orkester, solister og organist i Grønland kirke.
Koret har jevnlig avholdt julekonserter, som for eksempel i Fagerborg kirke i 2014 og sommerkonserter blant annet på Frammuseet i 2007, med Halvor Håkanes som solist og Ida Baalsrud som dirigent.
I 2019 fylte koret 50 år og fremførte Luigi Cherubini s Requiem i samarbeid med et orkester sammensatt av 24 musikere fra blant annet Kringkastingsorkesteret, Oslo-Filharmonien og Operaorkesteret.
Korets opprinnelse
Con Amore har sitt utspring i Oslo Ungdomskor (OUK). Det koret ble opprettet av Bjørg Doris Levorsen, Alf Pedersen og Ivar Ormåsen i 1953. OUK var med på åpningen av prøvefjernsyn, åpning av fjernsyn og norvisjonen. OUK hadde en pensjonsalder på 33 år, og en del medlemmer som var kommet over i «pensjonistenes» rekker tok derfor initiativet til å starte Con Amore i 1969.
Dirigenter
Korets første dirigent var Tor Skauge, og han var sentral i Con Amores utvikling i flere år. I perioden 1997–2002 var Eirik Sørborg dirigent, mens Ida Baalsrud dirigerte koret i perioden 2002–2011. Egil Fossum var korets dirigent fram til sommeren 2020. Nåværende dirigent er Jon Berg Eriksen.
Lorentzocassis
Lorentzocassis er en slekt biller som tilhører familiegruppen bladbiller (Chrysomelidae).
Utseende
Middelsstore, nesten sirkelrunde, blanke, lyst gule skjoldbiller, mitdpartiet rødlig og svart. Sett fra siden er de kjegleformede med en spiss knøl foran på dekkvingene. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen svært bred. Pronotum er rundet, dekkvingenes "skuldre" varierende framskytende. Det opphøyde midtpartiet av dekkvingene har grov punktering.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.
Utbredelse
Slekten er kjent fra Ny-Guinea og Borneo.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Gullikrysset
Gullikrysset er en trafikkmaskin i Tønsberg kommune i Vestfold. Krysset er en del av E18 og Riksvei 308 og ble åpnet den 30. januar 2008. Noen få meter nord for trafikkmaskinen ligger Gullitunnelen, en miljøtunnel på E18 som ble åpnet i desember 2007.
Ulf Peder Olrog
Ulf Peder Thorvaldsson Olrog (født 27. februar 1919 i Stockholm, død 13. februar 1972 i Stockholm) var en svensk visesanger, visesamler og etnolog. Han huskes både for sine egne viser og som grunnleggeren av Svenskt visarkiv. I Norge er han kjent som Alf Prøysens svenske samarbeidspartner; de oversatte og utvekslet visetekster seg i mellom.
Biografi
Han vokste opp i Stigtomta og Nyköping, hvor faren henholdsvis var jordbruker og sykehusdirektør. Som elev ved Nyköpings högre allmänna läroverk startet han danseorkesteret Swinging Boys sammen med noen kamerater.
Olrog studerte litteratur ved Universitetet i Uppsala 1938–44. Også her spilte han i danseorkester. Studiene ble supplert med licentiatgrad i etnologi 1951 med avhandlingen Studier i folkets visor. Han arbeidet som hjelpelærer i etnologi ved Universitetet 1952–59, samtidig som han 1951–54 var Svenskt Visarkivs første leder.
Studentorkesteret utviklet seg gjennom studietiden først på 1940-tallet, og Olrog bidro med egne sanger. Han utviklet en fiktiv hovedperson og tekstforfatter, Edvard Rosenblom som er gjennomgangsfigur i sangene. Han utga etterhvert sju visesamlinger med fellestittelen Rosenbloms visor; den første utkom i 1945 og den siste i 1955. «Visorna var ofta burleska i studentikos anda, men de kunde också präglas av ursvensk dansbanestämning». Som sangforfatter og artist var han svært populær i Sverige gjennom 1940- og 1950-tallet.
Fra 1964 var han fast ansatt i Sveriges Radio. Han døde ved en drukningsulykke i 1972.
Prøysen og Egner
Tidlig på 1950-tallet ble det etablert kontakt mellom Olrog og Alf Prøysen, og dette utviklet seg til en avtale om fri bruk av hverandres tekster i egne oversettelser. I 1953 utga Prøysen Tingeltangel i natt, et visehefte med åtte Olrog-sanger i norsk drakt, mens Olrog samme år utga Kökspolka och 7 andra av Alf Prøysens visor. I 1957 oversatte Olrog 16 viser som han arrangerte for piano og ga ut i noteheftet Alf Pröysens bästa. De av Olrogs sanger som er særlig kjent i Prøysens norske versjon er «Næsning på Hamarmarten» («Samling vid pumpen») og «Så seile vi på Mjøsa» («Resan til Cyteræ»).
Som medarbeider i Sveriges Radios barneprogram Snurran var han ikke bare ansvarlig for svenske versjoner av Prøysens barnesanger og fortellinger om Teskjekjerringa, men han er også oversetteren av Thorbjørn Egners bøker til svensk: Klatremus og de andre dyrene i Hakkebakkeskogen, Folk og røvere i Kardemomme by og Karius og Baktus.
Clara Rojas
Clara Leticia Rojas González (født 20. desember 1964 i Bogotá i Colombia) er en colombiansk politiker og advokat, som var valgkampleder for Íngrid Betancourt under presidentvalget i 2002. Sammen med Betancourt ble hun bortført av den venstreorienterte geriljaorganisasjonen FARC den 23. februar 2002. Hun ble sluppet fri 10. januar 2008. Hun fortalte da at hun ikke hadde sett Betancourt på tre år.
Tidlig politisk karriere
Clara Rojas er datter av Clara González de Rojas. Hun fikk sin advokatbevilling i 1992, og ble samme år kjent med Íngrid Betancourt. Sammen grunnla de i 1997 miljøpartiet Oxígeno Verde (spansk: Grønt oksygen), som hun ble nestleder for. Hennes hovedsaker var kamp mot krig, urett og korrupsjon i Colombia.
Bortføring
23. februar 2002 ble hun og Íngrid Betancourt bortført av medlemmer av den FARC mens de drev valgkamp. FARC offentliggjorde 15. mai 2002 en video av begge. I en video offentliggjort 13. mai 2003 rettet hun en appell til sin familie.
Clara Rojas fødte 16. april 2004 en sønn i fangenskap. Faren var en av fangevokterne. Hun avviste et tilbud om å bli satt fri, fordi hun ikke ville forlate Íngrid Betancourt. FARC truet senere en mann i provinsen Guaviare til å ta seg av barnet. Han overgav i sin tur barnet til et sykehus, og i 2005 tok barnevernet over omsorgen. Etter at mannen, etter forlangende fra FARC, prøvde å få barnet tilbake, ble dets identitet avdekket.
10. januar 2008 ble Rojas sluppet fri, etter 2 147 dager i fangenskap. 13. januar så hun igjen sønnen sin for første gang siden 2005.
Beretninger
I 2009 fikk hun utgitt sin historie som bok. Boka er oversatt til mange språk.
Historien hennes inspirerte spillefilmen «Operation E», et spansk-fransk-kolombiansk samarbeid, lansert i 2012.
Det europeiske institutt for kjønnslikestilling
Det europeiske institutt for kjønnslikestilling (engelsk: European Institute for Gender Equality, EIGE) er et av EUs desentraliserte byråer, med hovedkontor i Litauens hovedstad Vilnius. EIGE leverer dokumentasjon til EU til støtte for likestilling mellom menn og kvinner. Byrået ble opprettet i 2010 med hjemmel i en forordning fra 2006.
EIGEs hovedoppgaver er å
Bretton Woods-systemet
Bretton Woods-systemet var et sett med regler og institusjoner som ble initiert under en konferanse i Bretton Woods, USA i juli 1944. Bretton Woods-systemet etablerte regler for kommersielt og finansielt samvirke mellom verdens ledende industriland og er det første eksemplet på en fremforhandlet avtale som dekker finans- og valutaforhold mellom en rekke uavhengige nasjoner.
Ved etableringen av et system med regler, institusjoner og prosedyrer for å regulere det internasjonale finanssystemet, stiftet planleggerne ved Bretton Woods Den internasjonale bank for gjenoppbygging og utvikling (IBRD) (nå en del av Verdensbanken) og Det internasjonale pengefondet (IMF). Disse institusjonene startet sin virksomhet året etter, i 1945, etter at det nødvendige antall land hadde ratifisert avtalene.
Den viktigste effekten ved Bretton Woods-systemet var en forpliktelse for hvert av de deltakende land til å føre en pengepolitikk som opprettholdt en fast vekslingskurs (±1%) for sin valuta målt i forhold til gull, samt IMFs evne til å tre støttende til ved midlertidige avvik i betalingsbalansene landene imellom. Systemet kom under økende press mot slutten av 1960-tallet og kollapset i 1971 da USA suspenderte den faste vekslingskursen mellom dollar og gull.
Sclerostomini
Sclerostomini er en gruppe av biller som hører til familien hjortebiller (Lucanidae) i gruppen skarabider (Scarabaeoidea). Denne gruppen forekommer bare i Sør-Amerika.
Utseende
Gjennomgående nokså små (gjerne 7-20 millimeter lange), litt flate, mer eller mindre blankt rødbrune til svarte hjortebiller. Hannens kjever er vanligvis moderat forstørrede. Mange av artene har rødlige tegninger.
Levevis
Hjortebillene er skogsinsekter med larver som utvikler seg i morken, død ved, for eksempel gamle stubber.
Utbredelse
Gruppen finnes bare i Sør-Amerika, de aller fleste av artene i og rundt Andesfjellene.
Systematisk inndeling
Artene som ofte blir plassert i Neoprosopocoilini kan også plasseres her.
Bimini top
En bimini top er en takduk for solskjerming av kokpiten i en båt. Den blir vanligvis holdt oppe av en konstruksjon av metallbøyler, og er designet for å kunne klappes sammen når den ikke er i bruk. I motsetning til en kalesje eller sprayhood gir en bimini top ingen beskyttelse mot vær og vind som kommer fra sidene, og fungerer derfor nesten utelukkende som solskjerming. Ved rolige værforhold, og når båten ligger stille, kan den gi noe vern mot regn.
Bimini top brukes mest i solfylte sørlige farvann, som f.eks. i Middelhavet og Karibia. Navnet stammer fra øygruppen Bimini i Bahamas.
14. serierunde i Tippeligaen 2012
14. serierunde i Tippeligaen 2012 startet lørdag 7. juli klokken 18:00 med Hønefoss mot Brann på AKA Arena og klokken 20:00 med Tromsø mot Sogndal på Alfheim stadion. Runden fortsatte med fem kamper søndag 8. juli, fire kamper klokken 18:00 og hovedkampen Rosenborg mot Molde på Lerkendal stadion klokken 20:00. Runden ble avsluttet mandag 9. juli klokken 19:00 med Fredrikstad mot Lillestrøm
Turid Ellingsen
Turid Ellingsen (født 21. november 1940, død 16. mai 1992) var en norsk kjemiker og kvinnesaksforkjemper.
Hun ble utdannet sivilingeniør ved Norges tekniske høgskole (NTH) i 1964 og arbeidet deretter ved NTH som stipendiat, der hun ble lic.techn. (dr.ing.) i 1967. Etter et opphold i USA var hun fra 1970 forsker og fra 1985 seniorforsker ved SINTEFs avdeling for teknisk kjemi, der hun var sentral i norsk forskning på polymerkjemi gjennom 1970- og 1980-årene. Hun oppfant Ugelstad-kuler sammen med ektemannen, professor Arvid Berge, og John Ugelstad.
Hun var aktiv i Trondhjems Kvinnesaksforening som styremedlem fra 1977 og leder 1982–1986, og var landsstyremedlem i Norsk Kvinnesaksforening 1982–1990.
Jens K. Nybruket
Jens K. Nybruket (født 17. februar 1919, død 28. mai 1984 i Romedal) var en norsk lokalpolitiker som representerte Arbeiderpartiet. Han ble valgt inn i kommunestyret i Romedal i 1946. Ved det neste valget var han ordførerkandidat, og ble som 29-åring landets yngste ordfører ved nyttår 1948. Han var ordfører frem til Romedal ble slått sammen med gamle Stange kommune.
Gamle Stanges ordfører Arnljot Johnstad ble ordfører for den nye storkommunen. Da Johnstad ikke ønsket gjenvalg i 1975 stilte Nybruket opp på nytt, og var ordfører i Stange i åtte år.
DS Automobiles
DS Automobiles er et fransk bilmerke. Etter fusjonen mellom Groupe PSA og Fiat Chrysler Automobiles i 2021 er DS Automobiles en del av konsernet Stellantis.
Merket ble lansert i 2009 av Citroën med modellene Citroën DS3, Citroën DS4 og Citroën DS5. Ifølge Telen har DS fått et annet utseende og mer komfort.
Forkortelsen "DS" ble brukt på Citroën DS  (1955–75) da det stod for "déesse" som betyr "gudinne". Ifølge Byavisa Drammen er "DS" forkortelse for "Different Spirit".
Fra 2014 er DS Automobiles skilt ut som egen del av Groupe PSA som er morselskapet til Citroën og bilmodellene heter da bare "DS3", "DS4" og "DS5" uten Citroën.
Årlig salg av DS siden 2012 har vært omkring 100 000 i året. Av omkring 85 000 solgte i 2016, var omkring 200 solgt i Norge. DS selges enten fra egne "DS Store" eller fra vanlige Citroën-butikker.
I 2018 startet de salget av DS 7 Crossback som er en SUV - og som fra slutten av 2019 også vil komme som ladbar hybrid.
På Paris Motor Show i oktober 2019, viste de sin DS 3 Crossback E-Tense, merkets første Elbil.
Spencer Gore
Spencer William Gore (Født 10. mars 1850, død 19. april 1906) var en engelsk tennisspiller, som vant den første Wimbledon-turneringen i 1877. Han var også i finalen i 1887, men tapte denne. Gore var også en førsteklasses cricket-spiller.
Vassdragsloven
Vassdragsloven (fullt navn: lov om vassdragene) er en norsk lov som ble vedtatt 15. mars 1940 og i det vesentligste opphevet ved vannressurslovens ikrafttredelse 1. januar 2001. Kun fem av lovens paragrafer er fortsatt i kraft pr. juni 2014.
Loven regulerer visse forhold vedrørende vassdrag og eiendomsgrenser. Det følger av loven at enhver har rett til å kreve sin eiendoms grenser i vassdrag fastslått med bindende virkning og oppmerket. Mellom eiendommer som ligger på hver sin side av en elv, bekk eller innsjø, fastsettes grensen ved skjønn.
Vannressursloven
Vannressursloven (fullt navn: lov om vassdrag og grunnvann) er en norsk lov som har til formål å sikre en samfunnsmessig forsvarlig bruk og forvaltning av vassdrag og grunnvann.
Vassdragsloven
Dersom en elv eller bekk danner skillet mellom eiendommer, bestemmer vassdragsloven at grensen skal gå etter djupålen i vassdraget. For eiendommer som ligger på hver sin side av en innsjø og støter til hverandre under vannet, skal grensen gå slik at hvert sted på bunnen tilhører den landside som det nærmest er en fortsettelse av. Mellom eiendommer på samme side av et vassdrag skal grensen gå slik at hvert sted på bunnen tilhører den strand som det ved middels lav vannstand ligger nærmest.
Vannressursloven
Loven regulerer vassdragsanlegg, som er definert som bygning eller konstruksjon i eller over vassdrag, og andre tiltak i vassdraget som etter sin art er egnet til å påvirke vannføringen, vannstanden, vassdragets leie eller strømmens retning og hastighet eller den fysiske og kjemiske vannkvaliteten på annen måte enn ved forurensning.
Vassdragsloven
Oppgrunning eller forandring av vannets løp endrer ikke eiendomsgrensene.
Vannressursloven
Videre har loven bestemmelser om rådigheten over grunnvann, grunnvannsboring, konsesjon til vannkraftutbygging og ekspropriasjon til vannkraftproduksjon.
Sølvsolvikler
Sølvsolvikler (Pammene splendidulana) er en sommerfugl i gruppen av viklere (Tortricidae).
Vannressursloven
Vannressursloven ble vedtatt 24. november 2000 og trådte i kraft 1. januar 2001. Den avløste vassdragsloven.
Sølvsolvikler
Utseende
En ganske liten (vingespenn 10-12 millimeter), gråbrun vikler med karakteristiske, sølvfargede flekker og tverrbånd. Forvingenes skjell har lys ytterkant, dette gir vingen et karakteristisk, "skjellete" utseende. Forvingen har 3-4 sølvfargede flekker ved framkanten og bakkanten, som noen ganger kan være vokst sammen til tverrbånd.
Levevis
Larvene utvikler seg mellom to sammenspundne blader av eik (Quercus spp.). De voksne viklerne har en nokså utstrakt flygetid om våren.
Utbredelse
Arten er utbredt i Nord-Afrika, og i Europa bortsett fra de østligste delene. I Norge er den funnet langs kysten fra Østfold til Vest-Agder.
Kvaløya (Vikna)
Kvaløya er en øy i Vikna i Nærøysund kommune i Trøndelag. Den ligger lengst nord i øygruppen, men beskyttet mot storhavet i vest av Raudøya.
Kvaløya ble antagelig bosatt på 1500-tallet. Øyfolket levde som fiskerbønder. Hovedervervet var fiske, men Kvaløya og Raudøya var også rike på egg og dun fra sjøfugl, som kunne sankes, og multemyrer. Det ble også drevet utmarksslått og beitebruk med sau og geit. Brukene lå i dalsenkninger på sørsiden av øya.
Først på 1900-tallet ble det drevet landhandel, fiskeforretning, poståpneri og rutebåtfart, men handelsstedet Kvaløyhamn brant i 1959. Det medvirket til at Kvaløya ble en av øyene i Vikna som ble avfolket. Mange av øyboerne bygde nye hus i «Kvaløybyen» på Rørvik.
Første leddet i øynavnet kommer av dyrenavnet hval.
Christian August Bendixen
Christian August Bendixen (født 27. juni 1811 i Oddernes ved Kristiansand, død 25. oktober 1874 Hjartdal) var en norsk jurist.
Han tok juridisk embetseksamen i 1842. Fra 1849 var han underrettssakfører i Ålesund, og ordfører i Ålesund i 1854, 1855 og 1857, og varaordfører i 1856. I 1858 ble han konstituert politimester i Kristiansund, og i 1860 ble han permanent utnevnt til samme embete. Fra 1866 var han sorenskriver i øvre Telemark.
Ved siden av sitt virke som jurist skrev han skjønnlitterære fortellinger, som ble publisert i Ny Hermoder og Nat og Dag. Han skal også ha vært teateranmelder i tidsskriftet Rigstidende.
Utmerkelser og æresbevisninger
I Kristiansund har en gate fått navnet «Politimester Bendixens gate».
Ragnvald Ingebrigtsen
Ragnvald Ingebrigtsen (født 1882, død 1975) var en norsk kirurg og professor som var en pionér på diverse teknikker, og skrev flere bøker om kirurgi.
Han var født i Hammerfest av Peder Adolph Ingebrigtsen (1854–97) og Sylvesta Bakke (1856–1921). Faren var da sjef på en skole der og kateket, senere prest i Trondenes, altså Harstad der Ragnvald gikk middelskole med eksamen i 1897. Etter examen artium fra Trondheim katedralskole i 1900 og cand.med. i 1907 fra Det Kongelige Frederiks Universitet i Kristiania jobbet han litt som amanuensis hos doktor Løken i Brumunddal før han var i Stavanger fra 1908 som assistentlege. Han studerte med stipend fra Gustav Bruun, eksperimentell nevrokirurgi under den franske nobelpris-vinner Alexis Carrel (1873–1944) ved Rockefeller Institute i New York City fra 1911 til 1913. Deres arbeid var grunnleggende teknikker for karsutur (igjensying av sår med tråd) og kartransplantasjon. I 1913 gikk han til Paris for å studere bakterier ved Pasteur-instituttet. Han var universitetsstipendiat i eksperimentell patologi fra 1914 til 1920, og mottok i 1918 dr.med. for avhandlingen ''Om nervetransplantation. Eksperimentelle undersøgelser'' etter å ha forsket i Oslo og Paris i 1916 ved et militært sykehus som het Hôpital du Panthéon (etablert 1914).
I 1940 skilte han seg fra Gerd som giftet seg med forfatteren Nordahl Grieg. Som 80-åring giftet han seg i 1962 med søstera til Gerd, den tretti år yngre Gøril Havrevold (1914–92) som også var skuespiller. Gjennom disse to ekteskapene var han tidvis svoger med de mange kunstnersøsken i familien Egede-Nissen, som skuespillerne Aud Egede-Nissen og Ada Egede-Nissen. Lillesøstera til Ragnvald het Haldis Ingebrigtsen (1891–1978) og ble en anerkjent sangpedagog i Stockholm som i 1926 giftet seg med sin elev, sanger og skuespiller Ola Isene.
Neorcarnegia
Neorcarnegia er en slekt av sommerfugler som hører til familien påfuglspinnere (Saturniidae).
Utseende
Middelsstore (vingespenn 60-80 millimeter), karakteristisk fargede påfuglspinnere. Hannene har litt sigdformede forvinger. Forvingenes grunnfarge er lys grå, med et bredt, mørkere (grått eller brunt) midtfelt avgrenset med brune streker. Dette feltet er mer eller mindre fylt med store, sølvfarget metallglinsende flekker. Bakvingens ytterkant er rødbrun.
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Utbredelse
Slekten er utbredt i Sør-Amerika.
Feiemaskin
Feiemaskin, vegkost, eller feiebil er en kommunal maskin som blir benyttet for å fjerne søl og skrot fra veier og åpne plasser. Det som kostene på feieaggregatet samler sammen blir sugd inn i en oppsamlingstank.
Det finnes ulike typer, både selvgåande maskiner og feieaggregat montert på traktorer og lastebiler. Når en lastebil er ombygd til feiemaskin blir de ofte kalt feiebil.
Feiebiler blir ofte benyttet sammen med spylebilr.
Storfolk og småfolk
Storfolk og småfolk er en norsk svart-hvitt filmkomedie fra 1951 regissert av Tancred Ibsen. Han skrev også manuset. Filmen er bygget opp rundt fem fortellinger av Hans Aanrud og handlingen er lagt til landsbygden i Norge. Den følger både høy og lav, blant annet bygdeoriginaler og storkarer, bønder og «gamlinger».
Rolleliste
Senere landskjente Harald Heide-Steen jr. hadde også en liten rolle som den trassige og selvbevisste «gårdsgutten på Evenstad». Han var på den tiden tolv år.
Oliver Perry-Smith
Oliver Perry-Smith (født 11. oktober 1884 i Philadelphia, død 13. mai 1969) var en amerikansk fjellklatrer og skiløper som flyttet til Dresden i Tyskland for å studere ved byens tekniske universitet. Han ble kjent for å ha vært den første til å bestige flere fjell i distriktet Sächsische Schweiz, blant annet Schrammtorwächter i 1905, Teufelsturm i 1906 og Falkensteins sørsprekk i 1913.
I tillegg til klatringen var Perry-Smith en dyktig skiløper, og ble østerriksk mester i skihopping, kombinert og langrenn (15 kilometer) i 1914. Samme år deltok han i Holmenkollen, som en av flere representanter for det tyske skiforbundet.
Han reiste hjem igjen til USA i september 1914, og vendte aldri tilbake til Tyskland.
Collège Henri-IV de La Flèche
Collège Henri-IV de La Flèche er et tidligere jesuittkollegium i den franske kommunen La Flèche i departementet Sarthe i regionen Pays de la Loire. Det ble grunnlagt i 1603 av kong Henri IV og blomstret raskt opp til et antall på over tusen elever. Blant de mer berømte elever var filosofen René Descartes. Etter at jesuittene ble fordrevet fra Frankrike i 1762 ble bygningene benyttet av forskjellige institusjoner. Fra 1808 huset den militære skolen Prytanée national militaire, grunnlagt av Napoleon I.
Religiøs innflytelse
Som åndeløig sentrum hadde Collège de La Flèche stor misjonarisk innflyelse fromfor alt i koloniene i Amerika..
Mange jesuitter som brøt opp til misjonene eller som kom hjem fra misjonsoppdrag, var gjester ved La Flèche: Jérôme Lalemant, som forkynte blant huronene, var skolens rektor fra 1656 til 1659. Pierre François Xavier de Charlevoix, forfatter av Ny-Frankrikes historie, døde i 1761 i La Flèche. François de Montmorency-Laval, første biskop av Québec, studerte her. Sløik var det også med matematikerene Joachim Bouvet og Jean de Fontaney, som virken u den kinesiske Kangxi-keiserens tjeneste - etter deres tilbakekomst fra Kina slo de seg ned her.
Denne innflytelse inspirerte studentenes interesse for fremmede land og for andre misjonæroppgaver..
Fra 1651 var det rektoren for høyskolen her som direkte ordnet med utsendelsen av franske misjonærer til Sør-Amerika og Karibia.
Thailands flyvåpen
Thailands flyvåpen eller RTAF (på thai: กองทัพอากาศไทย, RTGS: Kong Thab Akat Thai) er flyvåpenet i kongedømmet Thailand. Fra og med det ble etablert i 1913 er det regnet som et av de første flyvåpen i Asia. Thailands flyvåpen har deltatt utallige større og mindre kamphandlinger. Under Vietnamkrigen fikk flyvåpenet forsyninger fra det amerikanske flyvåpenet (USAF) i form av fly og reservedeler.
François Bernier
François Bernier (født 1620 i Joué-Etiau, Anjou, død 22. september 1688 i Paris) var en fransk lege, filosof og reisende. Han var lege i 12 år for keiser Aurangzeb, og publiserte reiseskildringer.
Hans mest kjente publikasjon som han skrev i 1684, er Nouvelle division de la terre par les différentes espèces ou races qui l'habiten.
Francesco Moraglia
Francesco Moraglia (født 25. mai 1953 i Genova) er patriark av Venezia siden 31. januar 2012. Han ble innsatt 25. mars samme år, og kom da fra bispesetet av La Spezia-Sarzana-Brugnato, hvor han hadde vært biskop siden 1. mars 2008. Hans bispemotto er Cum Maria matre Iesu («Med Maria, Jesu mor»).
Moraglia er ikke utnevnt til kardinal, men som tidligere patriarker er han kledd i rødt antrekk tilsvarende kardinaler når han ikke bærer liturgiske klær. Den røde birettaen har imidlertid en dusk, som biskoper bærer.
Force Troops Command
Force Troops Command (FTC) er en kommando i British Army med ansvar for å stille ulike logistikk- og kampstøtteressurser tilgjengelig i fred, krise og krig. FTC disponerer ni brigader som består av personell med bredt sammensatt fagkunnskap innen blant annet intendantur, tren, sanitet, samband, ingeniørvirksomhet, artilleri og oppklaring.
Grannelova
Lov om rettshøve mellom grannar (grannelova) er den norske loven for naboforhold. Loven blir også ofte kalt «naboloven».
Force Troops Command
Kommandoen ble dannet i september 2013 og oppnådde full virksomhet 1. april 2014. Tidligere var styrkene underlagt forbandet Headquarters Theatre Troops.
Grannelova
Som naboforhold regnes ikke bare forholdet mellom tilgrensende eiendommer; loven kan i prinsippet få anvendelse så langt virkningene av virksomhet på en fast eiendom strekker seg.
Loven fastsetter en generell tålegrense i naboforhold som begrenser hva man kan gjøre på egen eiendom dersom det får virkninger for naboen. Ved overskridelse av tålegrensen får naboen krav på erstatning og retting av det ulovlige forholdet.
Dactylotrechus
Dactylotrechus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små til middelsstore (3,5-5 millimeter), ovale, blanke, brunsvarte løpebiller. Kroppsformen er nokså bred.
Levevis
Artene er funnet under steiner 3000-4000 meter over havet.
Utbredelse
Slekten er utbredt i Kina (Sichuan, Yunnan).
Haakon Nord
Haakon Nord (født 21. juli 1911, død 5. august 1998) var en norsk diplomat.
Etter oppveksten i Oslo og Tønsberg fikk han examen artium 1930 og gikk på Krigsskolen samt Oslo handelsgymnasium 1932. Etter cand.jur. i 1937 tiltrådte han i Utenriksdepartementet i 1938 og var sekretær ved legasjonene i Brussel 1939, Bern 1940, Lisboa 1941 før han i 1943 returnerte til UD, uvisst hvor (Oslo eller London).
Han var i 1947 ved oberstløytnants grad tilsatt som sekretær i Utenriksdepartementet da han ble konstituert som konsul ved det nyetablerte konsulat i Frankfurt am Main, etter å ha tjent som sjef for den norske militære sambandsdelegasjon fra 1945 til 31. juli i 1948. I januar 1952 var han fungerende legasjonsråd i Bonn, det som siden 1949 var den norske representasjonen i Vest-Tyskland. Men han ble også beordret til å bestyre legasjonene i Brussel fra 1952 og Luxembourg med tittel chargé d'affaires.
Så ble det noen år ved Norges ambassade i Paris som handelsråd og ambassaderåd, før han i 1958 ble utnevnt til Norges første ambassadør til Marokko etter frigjøringen der, stasjonert ved den nye Norges ambassade i Rabat og med sideakkreditering til Tunis, såvel som Madagaskars Tananarive 1962 og Alger 1962. Fra 1965 til 1971 var han ambassadør til India, stasjonert i New Delhi, med ansvar for Rangoon og Colombo, før han avsluttet hjemme i Oslo med spesialoppgaver (dels innen atomspørsmål) frem til rundt 1980. For alt dette fikk han Kongens fortjenstmedalje i 1970.
Han var sønn av fengselsvaktmester Jacob Johnsen (1871–1955) og Hildur Agathe Nord (1874–1963), og ble i 1941 gift med Lillian Bruun (1913).
Lissapterini
Lissapterini er en gruppe av biller som hører til familien hjortebiller (Lucanidae) i gruppen skarabider (Scarabaeoidea). Gruppen er utbredt i Australia og nærliggende områder.
Utseende
Stort sett middelsstore (gjerne 15-30 millimeter), korte og brede, mørkt fargede hjortebiller. Hannens kjever er moderat forstørrede, gjerne mer eller mindre sigdformede.
Tour of Guangxi 2019
Tour of Guangxi 2019 var 3. utgave av sykkelrittet Tour of Guangxi i Kina. Det foregikk i perioden 17. til 22. oktober 2019.
Lissapterini
Levevis
Hjortebillene er skogsinsekter med larver som utvikler seg i morken, død ved, for eksempel gamle stubber. Denne gruppen holder seg mest på bakken, mange av artene kan ikke fly. De voksne billene er for det meste nattaktive.
Tour of Guangxi 2019
Fernando Gaviria og Pascal Ackermann vant to etapper hver, mens Enric Mas vant sammenlagt.
Lissapterini
Utbredelse
De fleste av artene lever i Australia med omkringliggende øyer, men gruppen forekommer også på New Zealand.
François Pétis de La Croix
François Pétis de La Croix (født ca 1653 i Paris, død 4. desember 1713 samme sted) var en fransk orientalist.
Bakgrunn
Som sønn av en oversetter av arabisk for det franske hoff, arvet Pétis de la Croix dette embedet ved farens død i 1695, og overlot det senere til sin egen sønn Alexandre-Louis-Marie, som også utmerket seg i orientalske studier. 17 år gammel ble Pétis de la Croix i 1670 sendt av statsmannen Jean-Baptiste Colbert til Orienten. Dette var en del av Colberts plan om å bygge opp et tilfang av eksperter på fremmede språk - les Jeunes de Langues.
Karriere
Som del av dette prosjektet tilbragte han ti år i Syria (i Aleppo), Persia (i Isfahan fra 1674 til juni 1676) og Det osmanske rike. Han behersket med tiden arabisk, persisk og tyrkisk og samlet inn et rikholdig material til sine fremtidige skrifter. Fra et notat fra Persia vet man at han der fattet dyp interesse for dervisjene. Denne interessen har imidlertid ikke satt tydelige spor i ettertid - muligens var det av frykt for å bli mistenkeliggjort i Frankrike. Til tross for den oppblomstrende interessen for alle orientalske ting i Frankrike på 1600-tallet, og til tross for at Antoine Galland, Barthélemy d'Herbelot de Molainville og François Pétis de la Croix i en periode deltok på onsdagsettermiddags-diskusjonene - les Mercuriales - hos Gilles Ménage, er det merkelig lite av eksplisitte og detaljerte henvisninger til molaviene eller til sufismen i sin alminnelighet blitt kjent, selv om det ville være å forvente at Pétis de la Croix, og François Bernier for den saks skyld, ville ha hatt mye kunnskap om dette.
François Pétis de La Croix var så en kort tid sekretær for den franske ambassadør i Marokko, og var arabisk-tolk for de franske militære styrker som ble sendt til Algerie. Han bidro til fredsavtalen, som ble avfattet av ham på tyrkisk, og som ble ratifisert i 1684. Han gjennomførte forhandlingene med Tunis og Tripoli i 1685 og i Marokko i 1687. Iver, takt og språklig innsikt som han oppviste i disse og i andre ærender i de orientalske hoff ble til slutt belønnet med den arabiske lærestol ved Collège Royal de France. Denne lærestolen beholdt han til sin død.
Pétis de La Croix utgav Contes turcs (Paris, 1707), og så Les mille et un jours («Tusen og en dag», 5 bind, 1710-12) en bearbeidelse av en i Orienten godt likt eventyrsamling, «Al-Faradsj ba’d al-Sjidda» («Glede etter sorgen»). Han skal ha oversatt den fra en persisk kompilasjon ved navn Hazar u yek ruz (هزار و یک روز, = Tusen og en dag) som han hadde anskaffet seg fra dervisjen 'Mocles' eller 'Moklas' i Isfahan i 1675. Det er uklart hvor mye av dette som er sant, og hvor meget av eventyrsamlingen som egentlig var en frukt av Pétis de la Croix' egen kreative diktning og utbrodering. Men hvorom dette enn skulle være, inspirerte eventyrsamlingen andre verker, som Carlo Gozzis Il re cervo og Turandot - som i sin tid inspirerte Giacomo Puccinis opera. Dessuten utgav Pétis de La Croix en armensk ordbok og en beretning om Etiopia. Men det viktigste monument over hans litterære storhet var den franske versjonen av Sharaf ad-Din Ali Yazdis Zafar Namam eller Histoire de Timur Bec (fra 828 A.H.; AD 1425), en Timur Lenk-biografi, som ble utgitt posthumt (fire bind, Paris, 1722). Dette verket, et sjeldent eksempel på kritisk persisk historie, ble utarbeidet av sultan Mirza Ibrahim, som var sønn av Shah Rukh og barnebarn av Timur den store.
Dignitatis humanae
Dignitatis humanae (latin «om menneskets verdighet») er en av Det andre vatikankonsils erklæringer og handler om religionsfrihet.
I erklæringen heter det «Dette Vatikankonsil erklærer at mennesket har rett til religionsfrihet» Denne friheten begrunner erklæringen teologisk: «[R]etten til religionsfrihet er basert på selve menneskeverdet slik dette er tilkjennegitt i Guds åpenbarte ord og ved fornuften.»
Menneskets forpliktelser overfor Gud, sier erklæringen, kan bare oppfylles hvis det ikke skjer under tvang (art. 10). Dette innebærer at religionsfriheten også må gjelde dem som, etter kirkens oppfatning, ikke lever slik Gud vil: «Følgelig vil rett til frihet bestå også hos dem som ikke oppfyller forpliktelsen til å søke sannheten og holde fast ved den…» Siden religionsutøvelse ofte forutsetter et fellesskap, gjelder religionsfriheten ikke bare enkeltindivider, men trossamfunn (art. 4). Religionsfriheten er nødvendig for at kirken skal kunne drive sin virksomhet, men tilsvarende frihet må også gjelde andre trossamfunn. Dette får konsekvenser for kirkens forhold til staten. Staten har en forpliktelse til å sikre religionsfrihet for alle: «Staten skal videre sørge for at likhet for loven, som er en betingelse for samfunnets vel, av religiøse grunner ikke krenkes åpent eller skjult, og religion må heller ikke gi årsak til diskriminering». Erklæringen avviser ikke at et enkelt trossamfunn kan ha en særlig relasjon til staten, men dette må ordnes på en slik måte at andres frihet ikke krenkes.
Nils Ohlsen
Nils Ohlsen (født 1967 i Oldenburg, Tyskland) er en tysk kunsthistoriker og kurator.
Siden 2018 har han vært direktør for Lillehammer Kunstmuseum. 2010-2018 avdelingsdirektør for eldre og moderne kunst ved Nasjonalmuseet for kunst, arkitektur og design i Oslo. Før det var han kurator ved Kunsthalle Emden i Tyskland, fra 2006 som vitenskapelig direktør. Ohlsen har studert kunsthistorie, klassisk arkeologi og forhistorie, samt multimediedesign, i Berlin og Stockholm, og arbeidet som arkeolog i 1996/97. I 1993 tok han magister artium-graden ved Freie Universität Berlin med en oppgave om Max Beckmann.
I 1997 avla han en PhD-avhandling ved Freie Universität om skandinavsk interiørmaleri på slutten av 1800-tallet og begynnelsen av 1900-tallet. Han har stått bak mange utstillinger og utstillingstekster om kunst fra romantikken og frem til i dag, blant annet ''Akt i kunsten fra det 20. århundre (2002), Edens hage. Hagen i kunsten siden 1900 (2007), Realisme. Virkelighetens eventyr (2010), Mellom film og kunst. Storyboards fra Hitchcock til Spielberg (2011) og Munch 1863–1944'' (2013, som medkurator). 2021 skrev han en monografi om Edvard Munch.
Mount Schuyler
Fjellet er oppkalt etter den amerikanske diplomaten Eugene Schuyler (1840-1890) som undersøkte det bulgarsk aprilopprøret i 1876 og som var medforfattar av utkastene til den påfølgende Konstantinopelkonferansen i 1878.
Mount Schuyler ligger 2,28 km sør-sørvest for Sirius Knoll, 4,35 km vest for Antonov Peak og 9,35 km vest-nordvest for Mount Daimler i Trakiya Heights, 12,35 km nord-nordvest for Mount Reece i Kondofrey Heights og 12,06 km sør for Tinsel Dome.
Silana
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Arten lever på planter i familiene Rhamnaceae og Rutaceae.
Utbredelse
Arten er utbredt fra Sri Lanka i vest til Borneo i øst.
Aasta Hansteen-feltet
Aasta Hansteen-feltet (tidligere Luva, 6707/10-1) er et gassfelt med noe kondensat, som ligger 300 km nordvest for Sandnessjøen.
Det ble gjort gassfunn på feltet i 1997. Havdypet i området er på 1300 m. Feltet er utbygd med Aasta Hansteen-plattformen og satelittfeltet Snefrid Nord. Disse er igjen tilknyttet rørledningen Polarled som frakter gassen til Nyhamna terminalen.
Feltet er oppkalt etter maleren, forfatteren og kvinnesakskvinnen Aasta Hansteen.
Li Huawei
Li Huawei (født 14. november 1998) er en kinesisk skøyteløper.
Sesongen 2015/16 ble hun tatt ut til Vinter-OL for ungdom på Lillehammer, Norge med skøyteøvelsene arrangert på Hamar i Vikingskipet, hvor hun ble nummer tre og fikk bronse på 2×500 meter. Hennes nest beste plassering under samme stevne var en sjetteplass i lagsprint med mikslag av to jenter og to gutter.
Personlige rekorder
Oppdatert 9. mars 2016.
Internasjonale mesterskap
Sprint-VM på skøyter deltatt en gang. Enkeltdistanse-VM på skøyter deltatt i ett VM ved to konkurranser.
Karolina Kudłacz-Gloc
Karolina Kudłacz-Gloc (født Kudłacz; 17. januar 1985 i Wąbrzeźno) er en polsk håndballspiller, som spiller for den tyske klubben og det polske landslaget.
Klubb
Kudłacz-Gloc startet sin karriere i 1995, som tiåring, i klubben Wąbrzeźno. I 1999 meldte hun overgang til Słupsk, der hun spilte i tre år. Deretter signerte hun for Gdańsk, hvor hun ble polsk seriemester i 2004 og polsk cupmester i 2005.
Landslag
Kudłacz-Gloc fikk sitt internasjonale gjennombrudd under Junior-VM 2004, der hun ble toppscorer med 76 mål og ble kåret til «mesterskapets beste spiller».
Kudłacz-Gloc har siden debuten mot Hellas 30. mars 2004 spilt 144 landskamper for Polens A-landslag og deltok for første gang under Håndball-VM 2005. Året etter, ble hun nest beste toppscorer under Håndball-EM 2006.
Under Håndball-VM 2013 scoret hun 21 mål på ni kamper, da Polen endte på fjerdeplass.
Rust (programmeringsspråk)
Rust er et generelt kompilert programmeringsspråk med flere paradigmer som blir sponset av Mozilla Research. Det er konstruert som et «praktisk språk for parallellprogrammering», med støtte for rent funksjonelle, prosedyriske og objektorienterte stilarter.
Språket vokste frem av et personlig prosjekt av Graydon Hoare, som var ansatt av Mozilla. Mozilla begynte å sponse prosjektet i 2009, og kunngjorde det i 2010. Samme år begynte arbeidet med den opprinnelige kompilatoren, som var skrevet i OCaml. Kjent som rustc var det istand til å kompilere seg selv i 2011. Kompilatoren bruker LLVM som bak-ende.
Den første pre-alpha utgave var ferdig i januar 2012. Rust 1.0, den første offisielle versjon, ble lansert den 15. mai 2015.
Nostra Aetate
Nostra aetate (Latin «vår tid» etter åpningsordene «I vår tid, når menneskeslekten stadig sterkere forenes…») er et av Det andre vatikankonsils erklæringer og handler om Den katolske kirkes forhold til andre religioner. Det er den korteste av tekstene fra konsilet, men en av de mest bemerkelsesverdige.